open-index/open-wikipedia-markdown huggingface dataset:
Machy (prírodná rezervácia)

**Machy** je prírodná rezervácia v správe štátnej ochrany prírody TANAP.

Nachádza sa v katastrálnom území obce Liptovská Kokava v okrese Liptovský Mikuláš v Žilinskom kraji. Územie bolo vyhlásené v roku 1965 na rozlohe 25,6100 ha. Ochranné pásmo nebolo určené.

Predmetom ochrany je: *Ochrana rašelinných spoločenstiev podtatranských fluvioglaciálnych plošín (Abieto-Piceetum, Pinetum ledosum), ktorých obdobu nachádzame na Slovensku len na hornej Orave. Územie je využívané ako vedeckovýskumný objekt. *

## Referencie

## Externé odkazy
* 
* Chránené územia, Štátna ochrana prírody Slovenskej republiky

## Zdroj

Kategória:Prírodné rezervácie v Žilinskom kraji
Kategória:Chránené územia v okrese Liptovský Mikuláš
Kategória:Liptovská Kokava
Kategória:Chránené územia Tatranského národného parku
Machy (rozlišovacia stránka)

**Machy** môže byť:

* taxón rastlín, pozri Machy
* chránené územie na Slovensku, pozri Machy (prírodná rezervácia)
* obec vo Francúzsku, pozri:
** Machy (Aube)
** Machy (Somme)
Švařec

**Švařec** môže byť:

* malá dedina, časť obce Koroužné v okrese Žďár nad Sázavou, pozri Švařec (Koroužné)
** národná prírodná pamiatka, pozri Švařec (národná prírodná pamiatka)
** prírodná pamiatka, pozri Švařec II
Alizé Limová

**Alizé Limová** (* 13. júl 1990, Paríž) je francúzska profesionálna tenistka. Má brata a sestru, jej otec pochádza z Vietnamu. Uprednostňuje hru na tvrdom povrchu, jej vzory sú Martina Hingisová a Anna Kurnikovová. Vo Florianópolis 25. februára 2014 dosiahla prvé víťazstvo na okruhu WTA Tour, keď porazila Johanne Larssonovú zo Švédska 7–6, 2–6 a 6–4. Na divokú kartu sa zúčastnila French Open 2014, kde prehrala v prvom kole so Serenou Williamsovou 2–6, 1–6.

Priateľom Alizé Limovej je Jérémy Chardy.

## Kariérne štatistiky

### ITF Circuit finále dvojhra (3–9)

### ITF Circuit finále štvorhra (6–11)

## Referencie

* 
* 

## Iné projekty

## Externé odkazy
*
*

Kategória:Francúzski tenisti
Kategória:Osobnosti z Paríža
Svinec (vrch)

**Svinec** () je vrch na Slovensku v pohorí Tribeč. Je situovaný južne od centrálnej časti, asi 4 km juhovýchodne od Veľkého Tribeča, nad obcou Velčice.

## Poloha
Nachádza sa vo južnej časti pohoria, v geomorfologickom podcelku Jelenec. Vrchol leží v Nitrianskom kraji, na území okresu Zlaté Moravce, v katastri obce Velčice. Vrch patrí do CHKO Ponitrie.

## Opis
Na vrchole je trávnatá plošina obkolesená listnatými lesmi s obmedzeným výhľadom. Na časti vrcholu sa nachádzajú skalné útvary, odkiaľ je možné vidieť takmer celú panorámu pohoria Tribeč. Pod hrebeňom kopca sa nachádza kaplnka Sedembolestnej Panny Márie, patrónky Tríbečských hôr.

## Prístup
* lesom z obce Velčice ()

## Referencie

## Pozri aj
* Jelenec
* Zoznam vrcholov v Tribeči

## Externé odkazy
* Poloha na turistickej mape

Kategória:Vrchy v Tribeči
Kategória:Vrchy v okrese Zlaté Moravce
Kategória:Vrchy pod 1000 metrov na Slovensku
Kategória:Velčice (okres Zlaté Moravce)
Združenie pre republiku - Republikánska strana Československa

**Združenie pre republiku - Republikánska strana Československa** (), skratka **SPR-RSČ**, je česká pravicová politická strana. Vznikla v roku 1989 a v rokoch 1992–1998 mala zástupcov v českej Poslaneckej snemovni. Predsedom strany je Miroslav Sládek. Na Slovensku kandidovala vo volbách v rokoch 1990–2000 ako Združenie pre republiku - Republikáni.

## Charakteristika
SPR-RSČ býva označovaná za populistickú a krajne pravicovú stranu. Hlási sa k odkazu prvorepublikovej Agrárnej strany a ekonomickým myšlienkam Karla Engliše, ďalej presadzuje profesionalizáciu armády, národnú suverenitu a odmietavý postoj voči EÚ a NATO. Po novembrovej revolúcii požadovali republikáni opätovné pripojenie Podkarpatskej Rusi k Česko-Slovensku. Proti rozpadu Česko-Slovenska v roku 1992 viedla Republikánska strana aktívnu kampaň.

## Referencie


## Externé odkazy
* oficiálna stránka SPR-RSČ 

Kategória:Politické strany v Česku
Zoznam kategórií cien Grammy

'''Ceny Grammy''' sú udeľované v rade kategórií. Každá má vlastný zoznam nominácií, z ktorých je následne vybraný jeden víťaz. Počas prvého slávnostného ceremoniálu bolo udelených 28 cien, ale časom množstvo kategórii narástlo. Niektoré staršie môžu byť nahradené novšími.

## Špeciálne ocenenia

* Cena Grammy za celoživotný prínos (Lifetime Achievement Award) – touto cenou sú oceňovaní umelci, ktorí počas svojho života mali kreatívny prínos s výnimočným umeleckým významom pre hudobný priemysel.
*Cena Grammy – Cena členov rady The Recording Academy (Trustees Award) – špeciálna cena za zásluhy, ktorá sa udeľuje jednotlivcom, ktorí počas svojej kariéry v hudbe významne prispeli do oblasti nahrávania (okrem vystupovania).
* Cena Grammy – Technická cena (Technical Grammy Award) – cena za mimoriadne zásluhy udelená jednotlivcom alebo skupinám, ktorí prispeli mimoriadnym technickým významom v oblasti nahrávania.
* Cena Grammy – Sieň slávy (Grammy Hall of Fame) – cena udeľovaná od roku 1973 na počesť nahrávok trvalého kvalitatívneho alebo historického významu, ktoré majú najmenej 25 rokov. Výhercov každoročne vyberá osobitná komisia významných a skúsených odborníkov zo všetkých odvetví hudobného priemyslu.
* Grammy Legend Award – touto cenou sú oceňovaní jednotlivci alebo skupiny za stále príspevky a vplyv v oblasti nahrávania.
* MusiCares Person of the Year – cena udeľovaná od roku 1991 s cieľom oceniť hudobníka, ktorý výrazne prispel k hudbe a okrem toho sa angažuje v oblasti filantropie. Toto ocenenie každoročne udeľuje nadácia MusiCares.

## Hlavné kategórie
Medzi hlavné kategórie patria tieto štyri, ktoré nie sú vyhradené žánrom.
* Album roka (Album of the Year) – touto cenou sú oceňovaní interpreti a produkčný tím celého hudobného albumu.
* Nahrávka roka (Record of the Year) – touto cenou sú oceňovaní interpreti a produkčný tím samotnej skladby.
* Pieseň roka (Song of the Year) – touto cenou sú oceňovaní textári/skladatelia samotnej skladby.
* Najlepší nováčik (Best New Artist) – touto cenou sú oceňovaní nádejní prelomoví interpreti.

## Súčasné kategórie

## Už viac neudeľované kategórie

## Zdroj
Bad (album)

***Bad*** je siedmy štúdiový album amerického speváka a skladateľa Michaela Jacksona, ktorý vyšiel 31. augusta 1987 prostredníctvom Epic Records.

## Zoznam skladieb

## Zdroj

Kategória:Hudobné albumy z 1987
Kategória:Albumy Michaela Jacksona
Vulkanické sklo

náhľad|Vulkanické sklo v polarizačnom mikroskope. Ako každá amorfná látka je pri skrížených nikoloch stále zhasnutá.
**Vulkanické sklo** alebo **sopečné sklo** je amorfný (nevykryštalizovaný) produkt rýchlo chladnúcej magmy, v ktorom nemali atómy prvkov dostatok času aby sa stihli usporiadať do kryštálovej mriežky. Sklo preto nie je minerál. Ako všetky druhy skiel je to hmota prechodného zloženia medzi tesne natlačenými drobnými kryštálmi rôzneho typu a veľmi neusporiadanou stavbou plynu, veľmi rýchlo utuhnutá zmes O, Si, Al, Ca, K a ďalších prvkov. Vzniká preto hlavne v sopečných horninách, kde môže tvoriť celú horninu, alebo jej podstatnú časť, ale môže byť tiež pozorovaný pri okrajoch plytkých intruzívnych telies ako sú dajky a sily.

Ako vulkanické sklo sa potom označuje jemnozrnná (tzv. intersticiálna) hmota vyplňujúca priestor medzi kryštálmi v afanatických (jemnozrnných) vyvretých horninách, alebo sa tak môže označovať akýkoľvek typ sklovitých vyvretých hornín. Najčastejším príkladom vulkanického skla je obsidián, ryolitové vulkanické sklo s vysokým obsahom kremíka.

Ďalšie typy sopečného skla sú napr.:
* pemza: považovaná za sklo pre chýbanie kryštalickej štruktúry
* obsidián: tmavé vulkanické sklo ryolitového zloženia s nízkym obsahom vody
* smolok: vulkanické sklo ryolitového zloženia s vyšším obsahom vody ako obsidián
* perlit: hydratované sklo ryolitového zloženia s typickým guľovitým rozpadom pripomínajúcim perly
* tachylit: bázické sklo s nízkym obsahom kremíka
* sideromelán: svetlé bázické vulkanické sklo, vznikajúce pri kontakte lávy s vodou
* palagonit: sklovitá hmota vznikajúca zvetrávaním a alteráciou na okrajoch bázických telies eruptujúcich do vodného prostredia.

## Referencie

Kategória:Vyvreté horniny
Kategória:Sklo
Havária lietadla Tu-154 ruského ministerstva obrany v roku 2016

**Havária lietadla Tu-154 ruského ministerstva obrany** sa stala 25. decembra 2016, kedy lietadlo ruského ministerstva obrany havarovalo krátko po štarte z letiska v Soči. Mierilo na sýrsku leteckú základňu Hmeimim neďaleko Latakie a spadlo do Čierneho mora. Všetkých 92 osôb na palube zahynulo.

## Lietadlo
Lietadlo Tupolev Tu-154B-2 s registráciou RA-85572 patrilo ruskému ministerstvu obrany a prevádzkovali ho ruské vzdušné sily. Lietadlo bolo vyrobené v roku 1983 v závode Aviakor v Samare. Mesačne nalietalo v priemere 27 hodín, poväčšine na stredných trasách s dĺžkou letu okolo 1,6 hodiny. Na rok 2018 bola naplánovaná rekonštrukcia lietadla na predĺženie jeho životnosti. Pred vzletom stroj prešiel všetkými kontrolami a neboli nájdené žiadne závady.

## Cestujúci a posádka
Na palube bolo 85 cestujúcich a 8 členov posádky. Medzi cestujúcimi bolo 64 členov umeleckého súboru Alexandrovci (takmer celý zbor a hráči na bajan a balalajku), osem vojakov vrátane umeleckého vedúceho Valerija Chalilova, deväť novinárov (po troch z televíznych staníc *[[Prvý kanál (Rusko)|Prvý kanál]]*, *NTV* a *Zvezda*), náčelník kultúrneho odboru ruského ministerstva obrany Anton Gubanov, šéfka charitatívnej nadácie *Spravodlivá pomoc* Jelizaveta Glinková známa ako „doktorka Líza“ a ďalší.

## Nehoda
Lietadlo začalo svoj let na moskovskom vojenskom letisku Čkalovskij, namierené malo na ruskú leteckú základňu Hmeimim, neďaleko sýrskej Latakie. Medzipristátie vykonalo na letisku v Soči, kde stroju dotankovali palivo.

O 5:25 moskovského času (02:25 UTC, 03:25 SEČ) lietadlo vzlietlo s 93 ľuďmi na palube z dráhy číslo 20 z medzinárodného letiska v Soči. Vo vzduchu stroj vykonal otočku späť smerom k pobrežiu a zmizol z obrazoviek radarov dve minúty po štarte, o 05:27 moskovského času (3:27 SEČ). Spadlo do Čierneho mora 5 kilometrov od pobrežia smerom k Anape. 6 km od brehu našli ruskí záchranári ropnú škvrnu, trosky a podvozok lietadla. Vrak bol nájdený v hĺbke 5070 metrov.

## Referencie


## Zdroj
* 

Kategória:Letecké nehody
Kategória:Katastrofy v Rusku
Kategória:2016 v Rusku
Centrum judaistických studií Kurta a Ursuly Schubertových

[thumb|Knižnica Centra pred sviatkom [Purim]]
**Centrum judaistických studií Kurta a Ursuly Schubertových** (**CJS**) je jedno z 21 centier a katedier Filozofickej fakulty Univerzity Palackého v Olomouci. CJS ponúka bakalárske a magisterské vzdelanie v odbore judaistika. Vedúca katedry je od 1. septembra 2010 Mgr. Ivana Cahová, Ph.D. Centrum je členom Európskej asociácie judaistiky (European Association of Jewish Studies).

## Dejiny
V roku 2004 vznikol zo záujmu niekoľkých dobrovoľníkov Kabinet judaistiky. Jednou zo zakladateliek bola germanistka prof. Ingeborg Fialová. O vytvorení pracoviska judaistiky sa však začalo hovoriť už po novembri 1989. Jedným z propagátorov bol aj vtedajší (prvý porevolučný) rektor Josef Jařab. V roku 2006 bol akreditovaný magisterský odbor *Judaistika: Dějiny a kultura Židů*. Svoj názov nesie od roku 2008 kedy bolo premenované na počesť zakladateľa judaistiky vo Viedni Kurta Schuberta a jeho manželky Ursuly na Centrum judaistických studií Kurta a Ursuly Schubertových. Bakalársky odbor *Judaistika: židovská a izraelská studia* bol akreditovaný v roku 2012 čím sa vyplnila medzera v bakalárskej ponuke v Česku.

## Výuka a výskum
CJS ponúka prezenčné štúdium v oboroch:
* *Judaistika: Izraelská a židovská studia*. Bakalárský stupeň, v dvojodborovej forme
* *Judaistika: Dějiny a kultura Židů*. Nadväzující magisterský stupeň, v jedno a dvojodborovej forme

Centrum sa výskumne zameriava *„především na dějiny, kulturu a písemnictví moravských Židů“*, ale aj problematikou súčasného Izraela. Súčasťou CJS je tiež Knihovna Niny a Bena Melchet-Salpeterových.

## Referencie

## Externé odkazy
* Oficiálna stránka Centra

Kategória:Judaistika
Kategória:Filozofická fakulta Univerzity Palackého v Olomouci
Ramón Amaya Amador

**Ramón Amaya Amador** (* 29. apríl 1916, Olanchito, Honduras† 24. november 1966, Sakrakopec, Bratislava, Slovensko) bol honduraský spisovateľ, novinár a politik.

## Smrť
Zomrel vo veku 50 rokov dňa 24. novembra 1966 pri leteckom nešťastí v Bratislave.

## Bibliografia
* Prisión Verde (1945)
* Amanecer (1947)
* El indio Sánchez (1948)
* Bajo el signo de l Se Muriel a Paz (1953)
* Constructures (1957)
* El señor de la sierra (1957)
* Los brujos de Ilamatepeque (1958)
* Memorias de un canalla (1958)
* Biografía de un machete (1959)
* Destacamento rojo (1960)
* El camino de mayo (1963)
* Cipotes (1963)
* Con la misma herradura (1963)
* Jacinta Peralta (1964)
* Operación gorila (1965)
** vydaný jeden z piatich zväzkov Morazaneida (1964 - 1966) z cyklu Los rebeldes de la villa de San Miguel; ďalšie zväzky
*** El Sombrero de Junco
*** La Pa y la Sangre
*** Sombras de la Montaña
*** La Última Orden

## Referencie

## Externé odkazy
* Stránka venovaná Ramónovi Amayovi Amadorovi  

## Zdroj

Kategória:Honduraskí spisovatelia
Kategória:Honduraskí novinári
Kategória:Obete leteckých nehôd
Lotyšský gambit

**Lotyšský gambit** je otvorená hra, ktorá vzniká ťahmi 
* 1. e4 e5 
* 2. Jf3 f5?!
Jeho ECO kód je C40. Čierny ponúka pešiaka s cieľom získať protihru na kráľovskom krídle. V súčasnosti sa toto otvorenie nepovažuje za korektné, pretože čierny oslabuje svoju pešiakovú štruktúru pred kráľom. Jedná sa o akúsi snahu o prevrátený Kráľovský gambit v obrane. Toto otvorenie sa na profesionálnej úrovni pre svoju riskantnú povahu nepoužíva. Veľmajster Paul Keres sa vyjadril, že "sa hra veľmi neľahko". Šachová teória toto otvorenie zavrhuje ako nedostatočné pre čierneho, gambit sa však teší obľube na nižšej úrovni a je možné ho po dôkladnej teoretickej príprave použiť s cieľom prekvapiť súpera.

## Hlavný variant
Biely najlepšie urobí ak vezme pešiaka na poli e5, teda: *3. Jxe5 Jf6 4. exf5 5. Jxc6 dxc6 6. Sd3 Sc5* s miernou výhodou pre bieleho.
Čierny môže v treťom ťahu skúsiť aj priame: *3. ... Df6 4. d4 d6 5. Jc4 fxe4 6. Jc3 Sf5 7. d5 De7 8. De2 Ja6 9. Jd2* s výhodou pre bieleho.
Čierny však po bieleho braní jazdcom ťahom 3. Jxe5 nesmie pokračovať: *3. ... fxe4? 4. Dh5+! g6 5. Jxg6! hxg6 6. Dxh8* a čierny prišiel o kvalitu. Čierny má teda na výber dve vhodné možnosti po *3. Jxe5* a to pohyb jazdcom alebo dámou na pole f6.

## Variant po 3. exf5
Ak biely nechce pokračovať v hlavnom variante, môže skúsiť pokračovanie *3. exf5* ktoré sa považuje za slabšie a čierny má väčšiu šancu získať dobrú protihru. Hra obyčajne pokračuje ťahmi: *3. ... De7 4. Jc3 Jf6 5. Sc4?! c6 6. De2 e4! (aktívny postup) 7. Jh4 b5! 8. Sb3 d5 9. d4 b4 10. Jb1* a bieleho jazdec sa musel vrátiť na základnú radu. Biely ma síce o pešiaka viac, no čierny ma oveľa lepšie postavenie, pričom celková pozícia je približne vyrovnaná. Biely urobí lepšie, ak v 5. ťahu hrá: *5. Se2 d6 6. d4 Sxf5 7. 0-0 Jbd7* s mierne lepšou pozíciou pre bieleho s tým, že v ďalšom ťahu môže skúsiť postup *8. Jh4*.

## Referencie

## Pozri aj
* Otvorená hra
* Španielska hra
* Gunderamova obrana

Kategória:Otvorené hry
Seleukos z Macedónie

**Seleukos** () bol olympijský víťaz v behu na jedno stadion v 3. stor. pred Kr.

Seleukos z Macedónie bol na 128. olympijských hrách v roku 268 pred Kr. korunovaný olivovým vencom za víťazstvo v behu na jedno stadion.Beh na vzdialenosť jedného stadia bol najstarším a hlavným olympijským pretekom, menom jeho víťaza sa olympiáda (štvorročné obdobie) označovala. V starovekom Grécku bol koncom 5. stor. pred Kr. zostavený zoznam týchto olympiád spoločne s ich víťazmi a od 4. stor. pred Kr. ho grécki historici používali pri datovaní. 
   
Olympijské víťazstvo Seleuka uvádza staroveký autor Eusebios z Kaisareie, a to v zozname olympijských víťazov (hlavne víťazov stadiodromu od 1. v roku 776 pred Kr. až po 249. olympiádu), ktorý je súčasťou jeho diela Kronika (). Tento zoznam vyhotovoval hlavne z písomností Iulia Africana, autora diel, zachovaných prevažne vo fragmentoch.
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Vírská skalka

**Vírská skalka** je prírodná rezervácia ev. č. 1861 na území Prírodného parku Svratecká hornatina blízkosti obce Vír v okrese Žďár nad Sázavou v nadmorskej výške 395524 metrov. Oblasť spravuje AOPK Havlíčkův Brod.

## Predmet ochrany
Predmetom ochrany sú skalnaté zrázy s prirodzenými lesnými porastami, ďalej spoločenstvá pohyblivých sutín a skalnej vegetácie s kostravou sivou (*Festuca pallens*).  Na lokalite sa ďalej vyskytuje luskáč lekársky (*Vincetoxicum hirundinaria*), konopička širolistá (*Dalanum ladanum*) a oman hnidákovitý (*Inula conyza*), z chránených živočíchov potom výr skalný (*Bubo bubo*) a užovka hladká (*Coronella austriaca*).

## Geológia a geomorfológiae
Lokalita Vírská skalka na juhozápadnom svahu chrbta Samotín je tvorená horninami svrateckého kryštalinika – dvojsľudovými svormi a migmatitmi až ortorulami. Údolie rieky Svratky predstavuje v týchto miestach najhlbší údolný zárez na Českomoravskej vrchovine. V horných partiách príkrych svahov sa nachádzajú výrazné skalné ostrohy, ďalej tu sú mrazové zruby a balvanovité sutiny.  Z geomorfologického hľadiska sa prírodná rezervácia nachádza na území Nedvědickej vrchoviny.

## Prístup
Zrázy Vírskej skalky sa nachádzajú na katastri obce Vír (ORP Bystřice nad Pernštejnem), vzdušnou čiarou cca 400 metrov juhovýchodne od hrádze Vírskej priehrady. Skaly sa týčia nad riekou Svratkou a nad miestnou cestou, po ktorej vedie cyklotrasa č. 4025, červeno značená turistická cesta a trasa Svrateckého vodohospodárskeho náučného chodníka. V blízkosti skál je autobusová zastávka *Vír*.

Vo vrcholových partiách prírodnej rezervácie sa nachádza skala *Klubačice* s vyhliadkovou plošinou. Vyhliadka na tejto skale, ktorá sa vypína asi 50 metrov nad okolitým terénom, bola vybudovaná v roku 1911. Vyhliadka so zábradlím bola obnovená v roku 2000.

Vírské skalky sú tiež horolezeckou lokalitou. Z dôvodu ochrany podmienok pre hniezdenie výra skalného sú tu tieto aktivity obmedzené len na obdobie od júla do decembra.

## Referencie


## Pozri aj
* Zoznam chránených území v okrese Žďár nad Sázavou
* Čtyři palice

## Iné projekty

## Externé odkazy
* Na stránke geologické lokality.cz
* BioLib.cz
* Kultúrne a prírodné dedičstvo Kraja Vysočina 

## Zdroj

Kategória:Chránené územia v okrese Žďár nad Sázavou
Kategória:Hornosvratecká vrchovina
Kategória:Skalné útvary na Českomoravskej vrchovine
Kategória:Prírodný park Svratecká hornatina
Kategória:Vír (okres Žďár nad Sázavou)
Kategória:Geologické lokality v kraji Vysočina
Kategória:Horolezecké lokality v Česku
Partizánska jaskyňa

**Partizánska jaskyňa** alebo **Hrubá diera** je verejnosti prístupná jaskyňa a prírodná pamiatka v oblasti Súľovských vrchov ().

Nachádza sa v katastrálnom území mestskej časti Považská Teplá mesta Považská Bystrica v okrese Považská Bystrica v Trenčianskom kraji. Územie bolo vyhlásené v roku 1994 a novelizované v roku 2015. Ochranné pásmo nebolo určené. Je súčasťou Chránenej krajinnej oblasti Strážovské vrchy.

Počas SNP slúžila ako prechodný úkryt, ale je pravdepodobné, že človek ju využíval už skôr. Jaskyňu tvorí  dlhá priestranná tunelovitá klesajúca chodba v masívnych sivých vápencoch s rohovcami (urgónske vápence spodnej kriedy z obdobia druhohôr), ktoré majú vek skoro 130 miliónov rokov. Chodba sa končí v rozšírenom priestore, miestami má na stenách sintrové náteky.

## Použité zdroje
* informačná tabuľa v okolí jaskyne

## Referencie

## Externé odkazy
* Kras a jaskyne v okolí Považskej Bystrice , Jaskyniarsky klub Strážovské vrchy

Kategória:Jaskyne na Slovensku
Kategória:Prírodné pamiatky v Trenčianskom kraji
Kategória:Chránené územia v okrese Považská Bystrica
Kategória:Považská Bystrica
Kategória:Chránená krajinná oblasť Strážovské vrchy
Údolí Chlébského potoka (okres Žďár nad Sázavou)

**Údolí Chlébského potoka** je prírodná rezervácia ev. č. 470 v katastrálnom území obce Chlébské v okrese Žďár nad Sázavou v nadmorskej výške 450 – 499 metrov. Oblasť spravuje AOPK Havlíčkův Brod.
náhľad|Detail na rozkvitnuté bledule jarné

## Ochrana
Predmetom ochrany sú prírode blízke lúčne a lesné porasty s významným výskytom bledule jarnej a EVL Údolí Chlébského potoka.

## Referencie


## Pozri aj
* Zoznam chránených území v okrese Žďár nad Sázavou

## Iné projekty

## Externé odkazy
* Vyhláška Ministerstva kultúry, ktorou sa zriaďuje prírodná rezervácia
* BioLib.cz

## Zdroj

Kategória:Chránené územia v okrese Žďár nad Sázavou
Kategória:Hornosvratecká vrchovina
Kategória:Doliny v Česku
Kategória:Prírodný park Svratecká hornatina
Kategória:Skorotice
Kategória:Územia európskeho významu v Česku
Učiteľka (film)

***Učiteľka*** je slovensko-český koprodukčný film režiséra Jana Hřebejka a scenáristu Petra Jarchovského.

## Obsadenie
Do filmu boli obsadení títo herci:
* Zuzana Mauréry
* Zuzana Konečná
* Csongor Kassai
* Tamara Fischer
* Martin Havelka
* Éva Bandor
* Oliver Oswald
* Peter Bebjak
* Ondřej Malý
* Attila Mokos
* Richard Labuda
* Lukáš Pelč
* Judita Hansman
* Ladislav Hrušovský
* Dušan Kaprálik
* Jaroslav Mottl
* Inka Gogálová

## Produkcia
Projekt mal byť pôvodne český, ale nakoniec vznikol ako koprodukcia: PubRes bola hlavná produkčná spoločnosť, Hřebejk a Jarchovský sa spojili tiež s mladou spoločnosťou Offside Men, RTVS a Českou televíziou. Film bol natočený v Bratislave.

## Dej

Film odohrávajúci sa v 80. rokoch opisuje triednu schôdzku, zvolanú po incidente v triede. Učiteľka pomocou detí manipuluje rodičov a získava rôzne služby a výhody. Aj keď väčšina z nich jej praktiky akceptuje, jej postupom sa vzoprú rodičia troch detí a vznášajú sťažnosť riaditeľke školy.

## Uvedenie
Film mal svetovú premiéru 4. júla 2016 na MFF Karlovy Vary, do distribúcie na Slovensku a v Česku sa dostal 21. júla.
Film bol uvedený na Medzinárodnom filmovom festivale v Haife, Medzinárodnom filmovom festivale Tokio a americkú premiéru mal začiatkom októbra 2016 v New Yorku. Na jar 2017 by mal byť predstavený v amerických kinách. K začiatku januára 2017 bol film uvedený na 15 festivaloch a vysielacie práva boli predané do 25 krajín vrátane Japonska.

## Referencie

## Externé odkazy
* Recenzia: Učiteľka ide zlatou strednou cestou

Kategória:Filmy z 2016
Kategória:Slovenské filmy
Kategória:České filmy
Kategória:Filmy ocenené Slnkom v sieti
Kategória:Filmy režírované Janom Hřebejkom
Kategória:Filmy podľa názvu
Luke Shaw

**Luke Paul Hoare Shaw** (* 12. júl 1995, Kingston upon Thames, Spojené kráľovstvo) je anglický futbalový obranca a reprezentant, ktorý hráva za klub Manchester United.

## Klubová kariéra
Shaw hral v mládežníckych tímoch klubu Southampton FC. V A-mužstve debutoval v septembri 2011. V júni 2014 prestúpil za cca 30 miliónov britských libier do Manchester United FC, podpísal tu štvorročnú zmluvu.

## Reprezentačná kariéra
Luke Shaw reprezentoval Anglicko v mládežníckych výberoch od kategórie U16.

V A-mužstve Anglicka debutoval 5. marca 2014 v priateľskom zápase v Londýne proti tímu Dánska (výhra 1:0).

Tréner Roy Hodgson ho vzal na Majstrovstvá sveta 2014 v Brazílii, kde Angličania vypadli už v základnej skupine D, obsadili s jedným bodom poslednú štvrtú priečku.

## Referencie


## Iné projekty

## Externé odkazy
* Profil hráča na Transfermarkt.com 
* Profil hráča na National Football Teams.com 

## Zdroj

Kategória:Anglickí futbalisti
Kategória:Hráči Manchester United FC
Kategória:Hráči Majstrovstiev sveta vo futbale 2014
Kategória:Hráči Southampton FC
Greg Nicotero

**Gregory „Greg“ Nicotero** (* 15. marec 1963, Pittsburgh, Pensylvánia, USA) je americký maskér, televízny producent a režisér. Jeho prvou veľkou rolou filmového maskéra bol film *Deň mŕtvych* (1985). V roku 1988 založil spolu s Robertom Kurtzmanom a Howardom Bergerom maskérske štúdio KNB EFX Group, ktoré spolupracovalo na viac ako 400 filmových a televíznych projektoch.

Greg Nicotero pracoval ako maskér na filmoch *[[Pulp Fiction: Historky z podsvetia|Pulp Fiction]]* (1994), *[[Vreskot (film)|Vreskot]]* (1996), *[[Zelená míľa]]* (1999), *[[Kill Bill 2|Kill Bill 1 a 2]]* (2003, 2004), *[[Hostel (film)|Hostel]]* (2005), *Casino Royale* (2006), *[[Nehanební bastardi]]* (2009), *Divoký Django* (2012) a *[[Osem hrozných]]* (2015).

Nicotero je aktuálne jedným z výkonných producentov seriálu *[[Walking Dead]]*, kde má na starosti aj masky zombie a zrežíroval aj mnoho častí seriálu.

## Režijná filmografia – Walking Dead

## Referencie

*

## Iné projekty

Kategória:Filmoví maskéri USA
Kategória:Televízni producenti USA
Kategória:Televízni režiséri USA
Kategória:Osobnosti z Pittsburghu
Hryzec vodný

**Hryzec vodný** (*Arvicola amphibius*, staršie *Arvicola terrestris*) je druh cicavca z čeľade chrčkovité. Žije v Palearktíde od Britských ostrovov na západe po rieku Lena na východe. Výskyt na Slovensku bol doložený na 69,8 % územia.

## Rozšírenie na Slovensku
Zo 429 mapovacích kvadrátov DFS sa celkovo vyskytol v 301 (69,8 % rozlohy Slovenska, do roku 1964 len v 51, 11,8 %) v nadmorských výškach 95 (Bodrog) –  (Furkotská dolina vo Vysokých Tatrách).

## Referencie

## Iné projekty

Kategória:Chrčkovité
Kategória:Najmenej ohrozené druhy
Kategória:Cicavce na Slovensku
Branty

**Branty** je prírodná rezervácia ev. č. 913 neďaleko obce Malá Losenice v okrese Žďár nad Sázavou v nadmorskej výške 606 – 632 metrov. Oblasť spravuje AOPK ČR – Správa CHKO Žďárské vrchy.

## Ochrana
Predmetom ochrany sú mokraďové lúky s výskytom rastu vstavačovitých.

## Referencie


## Pozri aj
* Zoznam chránených území v okrese Žďár nad Sázavou

## Iné projekty

## Externé odkazy
* Vyhláška ONV Žďár nad Sázavou k vyhláseniu prírodnej rezervácie
* BioLib.cz

## Zdroj

Kategória:Chránené územia v okrese Žďár nad Sázavou
Kategória:Chránená krajinná oblasť Žďárské vrchy
Kategória:Lúky v Česku
Kategória:Povodie Sázavy
Kategória:Malá Losenice
Help! (album)

***Help!*** je piatym albumom britskej rockovej skupiny The Beatles, ktorý bol vydaný 6. augusta 1965 hudobným vydavateľstvom Parlophone. Album je zároveň aj soundtrackom k rovnomennému filmu z roku 1965.

V roku 2012 sa tento album dostal na 331.&nbsp;miesto rebríčka 500 najlepších albumov všetkých čias časopisu Rolling Stone.

## Zoznam skladieb
Autormi skladieb sú Lennon/McCartney, okrem uvedených výnimiek.

### Strana 1
# "Help!" - 2:18
# "The Night Before" - 2:34
# "You've Got to Hide Your Love Away" - 2:09
# "I Need You" (George Harrison) - 2:28
# "Another Girl" - 2:05
# "You're Going to Lose That Girl" - 2:18
# "Ticket to Ride" - 3:09

### Strana 2
# "Act Naturally" (Johnny Russell, Voni Morrison) - 2:30
# "It's Only Love" - 1:56
# "You Like Me Too Much" (Harrison) - 2:36
# "Tell Me What You See" - 2:37
# "I've Just Seen a Face" - 2:05
# "Yesterday" - 2:03
# "Dizzy Miss Lizzy" (Larry Williams) - 2:54

Kategória:Hudobné albumy z 1965
Kategória:Albumy The Beatles
Carrie Fisherová

**Carrie Frances Fisherová** (* 21. október 1956, Beverly Hills, Kalifornia, USA† 27. december 2016, Los Angeles) bola americká scenáristka, producentka a herečka známa predovšetkým svojou úlohou princeznej Leii v pôvodnej trilógii *[[Hviezdne vojny (kult)|Star Wars]]*. Carrie sa do *Star Wars* vrátila v roku 2015, do v poradí už tretej trilógie, dejovo nadväzujúcej na tú pôvodnú. Ďalej sa objavila napríklad vo filme *Ženy*, kde stvárnila postavu Bailey Smith.

## Mladosť
Narodila sa do umeleckej rodiny. Jej matkou je známa herečka, speváčka a tanečníčka Debbie Reynoldsová, otcom herec a zabávač Eddie Fisher, syn prisťahovalcov z Ruska. Otec sa od rodiny odsťahoval keď mala tri roky, kvôli vzťahu s herečkou Elizabeth Taylor.

## Kariéra
Vo svojom prvom filme s názvom *Šampón* si zahrala postavu menom Lorna Karpf. Hneď druhý film v jej kariére boli *Star Wars*. Do hlavných úloh v tomto filme George Lucas obsadil vedľa Carrie ďalších rovnako neznámych hercov ako Mark Hamill (Luke Skywalker) alebo Harrison Ford (Han Solo). Natáčanie filmu sprevádzal rad komplikácií. Či už väčšie, napr. počas natáčania v púšti prišli teploty okolo 40°C, alebo menšie, napr. Carrie mala podľa režiséra George Lucasa na svoju úlohu až príliš veľké prsia. Po veľkom úspechu *Star Wars* prišlo pokračovanie v podobe druhého dielu, *[[Hviezdne vojny: Epizóda V – Impérium vracia úder|Impérium vracia úder]]*, a tretieho dielu, *[[Hviezdne vojny: Epizóda VI – Návrat Jediho|Návrat Jediho]]*. Rovnako ako Mark Hamill nedokázala svoj talent zúročiť, a preto bude vždy známa ako Leia. Možno aj preto sa v deväťdesiatych rokoch začala venovať písaniu. V roku 2015 sa vrátila pred kameru v pokračovaní *Star Wars*, po boku Marka Hamilla a Harrisona Forda.

## Osobný život
V roku 1983 sa vydala za Paula Simona. Ich manželstvo dlho nevydržalo. Jej osobné problémy ju dohnali až k závislosti na alkohole a drogách. Svoje pocity z tohto obdobia opísala v knihe *Postcards from the Edge*. Po rozvode so Simonom mala vážny vzťah s Bryanom Lourdom, s ktorým má jedinú dcéru Billie Lourdovú. Ten ju však opustil, pretože zistil, že je bisexuál a vymenil ju preto za Bruce Bozziho.

23. decembra 2016 ju postihol srdcový infarkt asi 15 minút pred pristátím letu z Londýna do Los Angeles. O tri dni neskôr, 27. decembra o 8.55 v nemocnici na následky infarktu zomrela.

## Filmografia

## Referencie


## Iné projekty

## Pozri aj
* Leia
* Star Wars
* Mark Hamill
* Harrison Ford

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Dabingové herečky USA
Kategória:Dramatici USA
Kategória:Scenáristi USA
Kategória:Spisovatelia románov USA
Kategória:Herci Hviezdnych vojen
Kategória:Osobnosti z Kalifornie
Kategória:Osobnosti USA anglického pôvodu
Ryšavka tmavopása

**Ryšavka tmavopása** alebo **ryšavka roľná** (*Apodemus agrarius*) je malý hlodavec z čeľade myšovité. Nesúvisle obýva palearktickú a orientálnu oblasť. Na Slovensku bol výskyt doložený na 40,6 % územia. Podľa Medzinárodnej únie na ochranu prírody a prírodných zdrojov ryšavka tmavopása patrí medzi najmenej ohrozené druhy, celkové stavy sú stabilné.

## Rozšírenie a početnosť
Ryšavka tmavopása obýva východnú a strednú Európu. Severný okraj rozšírenia zasahuje do južného Fínska, severovýchodného Nemecka až po juh Dánska. Na západe prebieha hranica rozšírenia cez východné, severné a západné Česko, Rakúsko a severovýchodné Taliansko na Balkánsky polostrov. V strednej Európe sa stále rozširuje. Východný areál rozšírenia prebieha cez Moldavsko, Ukrajinu a európsku časť Ruska.

### Rozšírenie na Slovensku
Zo 429 mapovacích kvadrátov DFS sa celkovo vyskytol v 175 (40,6 % rozlohy Slovenska) v nadmorských výškach 97 – , väčšinou však do  Súvisle obýva východné a severné Slovensko. Z Maďarska sa šíri na Podunajsko, vyskytuje sa na Žitnom ostrove.

## Galéria

Mysz polna.jpg
Bekaryukovsky bor Arbuzova 43.jpg
Brandmaus.jpg


## Referencie

## Iné projekty

Kategória:Myšovité
Kategória:Európske cicavce
Kategória:Ázijské cicavce
Kategória:Najmenej ohrozené druhy
Kategória:Cicavce na Slovensku
Help

**Help** môže byť:

* po anglicky: pomoc

* film z roku 1965 v ktorom hrá skupina Beatles, pozri Help! (film)
** album (soundtrack k filmu) skupiny Beatles z roku 1965, pozri Help! (album)
** skladba z tohto albumu, pozri Help! (pieseň)
Ryšavka žltohrdlá

**Ryšavka žltohrdlá** (*Apodemus flavicollis*) je menší hlodavec z čeľade myšovité. Obýva západnú palearktídu a Blízky východ. Žije na celom Slovensku od nížin pod kosodrevinu, výskyt bol doložený na 82,6 % územia.

## Rozšírenie a početnosť
Ryšavka žltohrdlá žije v celej Európe od severného Španielska až po Ural.

### Rozšírenie na Slovensku
Zo 429 mapovacích kvadrátov DFS sa celkovo vyskytol v 356 (82,6 % rozlohy Slovenska) v nadmorských výškach 97 (alúvium Bodrogu –  (Téryho chata, Vysoké Tatry), nad horný okraj pásma lesa ide len zriedkavo.

## Galéria

Apodemus.flavicollis.jpg
Apodemus flavicollis, Helsinki, Finland.jpg
Apodemus flavicollis (18965598695).jpg
Halsbåndmus.JPG


## Referencie

## Iné projekty

Kategória:Myšovité
Kategória:Európske cicavce
Kategória:Ázijské cicavce
Kategória:Najmenej ohrozené druhy
Kategória:Cicavce na Slovensku
Ryšavka malooká

**Ryšavka malooká** alebo **ryšavka myšovitá** (*Apodemus uralensis*, synonymum *Apodemus microps*) je menší hlodavec z čeľade myšovité. Obýva palearktídu, od strednej Európy až po severozápadnú Čínu a pohorie Altaj v Mongolsku. Výskyt na Slovensku bol doložený na 40,5 % územia, žije najmä na nížinách a v kotlinách.

## Rozšírenie a početnosť
Ryšavka malooká je v Európe rozšírená od južného Poľska, Česka, cez severovýchod Rakúska, Panónsku nížinu až po Bulharsko. Na východe od Rumunska, Ukrajinu a Rusko. Na severe po Litvu a Estónsko. Na severozápade Čiech žije izolovaná populácia poddruhu *A. u. cimmermani*.

### Rozšírenie na Slovensku
Zo 429 mapovacích kvadrátov DFS sa celkovo vyskytla v 175 (40,5 % rozlohy Slovenska) v nadmorských výškach 100 (Bodrog) –  (Tomanovská dolina, Západné Tatry), načastejšie 

## Galéria

Apodemus uralensis group Mikulov.jpg
Apodemus uralensis (measuring 1).jpg
Apodemus uralensis Europa distribution map.png|Mapa rozšírenia ryšavky malookej v Európe


## Referencie

## Iné projekty

Kategória:Myšovité
Kategória:Európske cicavce
Kategória:Ázijské cicavce
Kategória:Najmenej ohrozené druhy
Kategória:Cicavce na Slovensku
Métrodóros z Filadelfie

**Métrodóros** () bol olympijský víťaz v neznámej disciplíne v 2. storočí. 

Značne poškodený epigrafický nález objavený (v roku 1958) v archeologickej lokalite lýdskej Filadefie hlása, že Titos Ailios Aurélios Métrodóros z Filadefie dosiahol v neznámej atletickej disciplíne čestný titul *periodonikés* (víťaz na všetkých panhelénskych hrách, počas štvorročného obdobia, zvaného olympiáda), titul *paradoxoneikes* (*paradoxos* alebo *paradoxonikés* „prekvapujúci (nezvyčajný) víťaz“, bol pôvodne titul pre športovcov, ktorí v jednom dni zvíťazili v zápasení i pankratiu) a aj titul xystarches. (xystos alebo aj xystarches bol titul pre tzv. majstra *športu*, zodpovedného za (? cech) športovcov, udeľoval ho zvyčajne rímsky cisár,).     

Métrodóros si olympijský veniec víťaza (alebo možno vence víťaza v zápasení a pankratiu) odniesol pravdepodobne z 241. hier v roku 185.   
          
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v neznámej disciplíne
Stuttgart (rozlišovacia stránka)

**Stuttgart** môže byť:

* mesto v Bádensku-Württembersku v Nemecku, pozri Stuttgart
* vládny obvod v Bádensku-Württembersku v Nemecku, pozri Stuttgart (vládny obvod)
* mesto v USA v štáte Arkansas, pozri Stuttgart (Arkansas)
* futbalový klub v Nemecku, pozri VfB Stuttgart
* loď na brnianskej priehrade, pozri Stuttgart (loď)
* asteroid, pozri (264020) Stuttgart
Atletiko Cvernofka

***Atletiko Cvernofka*** je komediálny seriál, ktorý vysielala TV Markíza od 5. septembra 2016 do 24. novembra 2016. Seriál je nakrútený podľa rumunskej predlohy s názvom *[[Atletico Textila]]* vysielaný na TV PRO.

## Dej

Atletiko Cvernofka - malé mužstvo zložené z neveľmi schopných, ale o to vtipnejších hráčov. Príbeh najlepšieho a zároveň najhoršieho tímu v meste, širokom okolí a vlastne na celom Slovensku, ktorý brzdí lenivosť. Keď majiteľ štvrtoligového futbalového klubu Atletiko Cvernofka dostane infarkt po vypadnutí jeho tímu do ešte nižšej súťaže, je jeho manželka nútená prevziať vedenie nad klubom, a to aj napriek protestom zo strany hráčov a najmä proti svojej vlastnej vôli. Naivne ambiciózna nová majiteľka si predsavzala, že z týchto nemehiel urobí šampiónov.

## Obsadenie

## Série

## Časti
### 1. séria (2016)

## Referencie

## Externé odkazy
* 
* http://atletiko.markiza.sk/

Kategória:Slovenské televízne seriály
Kategória:Slovenské televízne komediálne seriály
Kategória:Televízne seriály TV Markíza
Kategória:Televízne seriály z roku 2016
Čtyři palice

**[[Prírodná rezervácia]] Čtyři palice** sa rozkladá na rozlohe  v Žďárskych vrchoch neďaleko od dediny České Milovy.

## Predmet ochrany
PR bola vyhlásená pre ochranu rulových skalných útvarov modelovaných mrazovým zvetrávaním a obklopených balvanitými sutinami so zachovanými pôvodnými lesnými porastami Žďárskych vrchov.

## Flóra
Územie PR pokrývajú smrekové bučiny v ktorých je vedľa smreka obyčajného (*Picea abies*) výrazne zastúpený buk lesný (*Fagus sylvestris*). Na balvanitých svahoch sú roztrúsené jedľa biela (*Abies alba*), javor horský (*Acer pseudoplatanus*) a ojedinele aj brest horský (*Ulmus glabra*) a na skalách rastie zakrpatená borovica lesná (*Pinus sylvatica*). Bylinný podrast je chudobný a tvorí ho najmä brusnica čučoriedková (*Vaccinium myrtillus*), kyslička obyčajná (*Oxalis acetosella*), metluška krivolaká (*Avenella flexuosa*) a papraď (*Dryopteris chartusiana*). Skaly a sutiny sú porastené vegetáciou lišajníkov.

## Fauna
Na území PR sa vyskytuje bohatá fauna bezstavovcov, zo stavovcov tu žije ropucha bradavičnatá (*Bufo bufo*), jašterica živorodá (*Zootoca vivipara*) a slepúch lámavý (*Anguis fragilis*). Z vtákov tu žijú bežné lesné druhy, zo vzácnejších druhov napríklad pôtik kapcavý (*Aegolius funereus*), muchárik malý (*Ficedula parva*) a krkavec čierny (*Corvus corax*).

## Bližší popis
Čtyři palice () sú skupina troch hlavných skalných útvarov (Děvín, Paličatá, Tvrz) a nízkeho skalnatého hrebeňa (Opomenutá). Dvíhajú sa na juhovýchodnom okraji lesnatého chrbáta na východ od obce Křižánky. Zložené sú z pevnej dvojsľudovej ortoruly. V súčasnosti sú skaly vyhľadávané ako cvičný horolezecký terén pre registrovaných horolezcov.

Prístup ku skalám je možný po turistických značkách smerom od Milovy, Križánek alebo zo Svratky po červenej značke cez zámoček Karlštejn, ďalej po modrej značke cez Zkamenělý zámek a Milovské perničky k útvaru Čtyři palice.

### Skala Paličatá
V strede skupiny stojaca hlavná skala, mohutný hranatý útvar s takmer zvislou,  vysokou západnou stenou, ukončenou 4 mohutnými blokmi – palicami: ich spodky tvoria previsy a stropy. Názvy palíc zľava: Sfinga, Kobyla, Paličák, Bašta. Názvy štrbín zľava: Jukadlo, Zásek, Sedánek.  široký podstavec skaly tvoria 3 mohutné piliere. Stena je v údolnej tretine prerušená výraznou rímsou, zvanou Ochoz.

## Referencie


## Pozri aj
* Zoznam chránených území v okrese Žďár nad Sázavou

## Iné projekty

## Externé odkazy
* Vyhláška Ministerstva životného prostredia o zriadení štátnych prírodných rezervácií
* BioLib.cz

## Zdroj

Kategória:Chránené územia v okrese Žďár nad Sázavou
Kategória:Chránené územia v okrese Svitavy
Kategória:Skalné útvary v Česku
Kategória:Skalné útvary na Českomoravskej vrchovine
Kategória:Chránená krajinná oblasť Žďárské vrchy
Kategória:Hornosvratecká vrchovina
Kategória:Březiny
Kategória:Křižánky
Kategória:Horolezecké lokality v Česku
Stuttgart (loď)

náhľad|Ešte neoznačená loď ''Stuttgart'' pred zaradením do prevádzky

Loď ***Stuttgart*** je jedným z plavidiel, ktoré prevádzkuje Dopravný podnik mesta Brna (DPMB) v rámci lodnej dopravy na Brnenskej priehrade. Ide o jednu z piatich sesterských lodí, ktoré pre obnovu flotily DPMB postavila firma Ješko CZ (Jaroslav Jiráň) v Hlavečníku. *Stuttgart* bol spustený na hladinu Brnenskej priehrady v roku 2012 pod evidenčným číslom DPMB 4826.

## Technické údaje
Loď má tieto technické údaje:
* Dĺžka trupu: 
* Šírka trupu: 
* Maximálny ponor: 
* Hmotnosť prázdnej lode: 73,5 t
* Výtlak: 90 t
* Obsaditeľnosť: 200 osôb
* Max. rýchlosť: /h

Loď stála 15,5 milióna českých korún.

## Referencie

*

## Iné projekty

Kategória:Lode prevádzkované na Brnianskej priehrade
Kategória:Lode Dopravného podniku mesta Brna
Bernard Anício Caldeira Duarte

**Bernard Anício Caldeira Duarte**, skrátene **Bernard** (8. september 1992, Belo Horizonte), je brazílsky futbalista. Hral ako útočník v brazílskom ligovom klube Atlético Mineiro. V súčasnosti je hráčom ukrajinského klubu Šachtar Doneck, s ktorým uzavrel zmluvu v roku 2013. Je taktiež súčasťou brazílskeho národného tímu.

## Externé odkazy
*Bernard na www.transfermarkt.co.uk

Kategória:Brazílski futbalisti
Kategória:Futbalisti na Letných olympijských hrách 2016
Kategória:Hráči FK Šachtar Doneck
Kategória:Osobnosti z Belo Horizonte
Andrij Valerijovyč Piatov

**Andrij Valerijovyč Piatov** (; * 28. jún 1984, Kropyvnyckyj) je ukrajinský futbalový bránkar a reprezentant, v súčasnosti je hráčom ukrajinského klubu Šachtar Doneck, s ktorým uzavrel zmluvu v roku 2007.

S tímom FK Šachtar Doneck vyhral Pohár UEFA 2008/09, 6 × ukrajinskú Premjer-lihu, 4 × ukrajinský futbalový pohár a 4 × ukrajinský Superpohár.

## Reprezentačná kariéra
Nastupoval za ukrajinskú mládežnícku reprezentáciu do 21 rokov.

V A-mužstve Ukrajiny debutoval 22. augusta 2007 v priateľskom zápase v Kyjeve proti reprezentácii Uzbekistanu (výhra 2:1).

### MS 2006
Bol v kádri Ukrajiny na Majstrovstvá sveta 2006 v Nemecku.

### EURO 2012
Zúčastnil sa domácich Majstrovstiev Európy vo futbale 2012, ktoré Ukrajina spoluorganizovala s Poľskom. Odohral na turnaji všetky tri zápasy svojho tímu, postupne 11. júna výhra 2:1 nad Švédskom, 15. júna prehra 0:2 s Francúzskom a 19. júna porážka 0:1 s Anglickom. Ukrajinské mužstvo skončilo s tromi bodmi na nepostupovej tretej priečke základnej skupiny D.

### EURO 2016
Tréner Mychajlo Fomenko ho zaradil do záverečnej 23-člennej nominácie na EURO 2016 vo Francúzsku.

## Referencie

*

## Iné projekty

## Externé odkazy
* Profil hráča na Transfermarkt.com 
* Profil hráča na National Football Teams.com 
* Profil hráča - reprezentačné štatistiky v A-mužstve , eu-football.info   

Kategória:Hráči Majstrovstiev Európy vo futbale 2016
Kategória:Hráči FK Vorskla Poltava
Kategória:Hráči FK Šachtar Doneck
Kategória:Ukrajinskí futbalisti
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2012
Kategória:Futbaloví brankári
Olexandr Mykolajovyč Kučer

**Olexandr Mykolajovyč Kučer** (; * 22. október 1982, Kyjev) je ukrajinský futbalista. V súčasnosti je hráčom ukrajinského klubu Šachtar Doneck, s ktorým uzavrel zmluvu v roku 2006. Je to vysoký, silný obranca ktorý je dobrý vo vzduchu. Taktiež môže hrať ako obranný stredopoliar.

## Úspechy
;Šachtar Doneck
* Ukrajinská pemier liga: 2008, 2010, 2011, 2012
* Ukrajinský pohár: 2008, 2011, 2012
* Ukrajinský Superpohár: 2008, 2010, 2012
* Pohár UEFA: 2009

## Iné projekty

## Externé odkazy
*Kučer na Shakhtar.com

Kategória:Ukrajinskí futbalisti
Kategória:Futbaloví obrancovia
Kategória:Hráči FK Šachtar Doneck
Kategória:Hráči Majstrovstiev Európy vo futbale 2012
Kategória:Hráči Majstrovstiev Európy vo futbale 2016
Kategória:Osobnosti z Kyjeva
Obydlie miškára v Komni

**Obydlie miškára** () je pamiatkovo chránený vidiecky dom z roku 1850, ktorý sa nachádza v obci Komňa v Zlínskom kraji. V dome je umiestnená expozícia, ktorá približuje dnes už zaniknuté miškárske remeslo, a súčasne slúži ako ukážka bývania v 2. polovici 19. storočia. Jeho izba je zároveň využívaná ku kultúrnym a folklórnym účelom.

## Život pôvodných obyvateľov
náhľad|Kuchyňa
Pôvodným majiteľom domu, ktorý dnes nesie číslo popisné 6, bol drobný poľnohospodár František Toman, po ktorého smrti hospodárstvo prevzal jeho syn Karel Toman s manželkou Teréziou. Karel Toman počas 1. svetovej vojny bojoval ako rakúsko-uhorský vojak na ruskom fronte, a pretože po vojne hospodárstvo k obžive rodiny nestačilo, vyrážal do sveta ako miškár. Toto remeslo bolo v Komni oveľa rozšírenejšie ako inde – v čase jeho najväčšieho rozmachu tu žilo až 220 miškárov.

Karel Toman mal so svojou manželkou, rodenou Haluzovou, päť detí, z ktorých sa dospelosti dožili len dcéry Emilie a Marie. Hospodárstvo po ňom prevzala Emilie, ktorá sa vydala za Martina Mlčůcha a mala dvoch synov, Františka a Bohumila. Marie s nimi žila v spoločnej domácnosti a zomrela nevydatá vo veku 42 rokov. Hospodárstvo tu skončilo roku 1955, kedy rodina bola nútená odovzdať dobytok do jednotného roľníckeho družstva.

Dom mal obytnú a hospodársku časť. Obytnú časť tvorila izba a s ňou susediaca malá kuchyňa. V izbe bola najprv hlinená a neskôr drevená podlaha a v jednom rohu stála po strop vysoká kachľová pec. Obyvatelia spali na režnej slame, ktorá sa prikryla hrubou plachtou. Hospodárska časť pozostávala z komory, kde sa skladovalo náradie a zásoby zemiakov a repy, ďalej z chlieva a tzv. „mlatevni“, kde sa mlátilo obilie a bolo uložené hospodárske náradie a povoz. Pod strechou bola povala, kde sa skladovalo seno pre dobytok, ktoré súčasne tvorilo tepelnú izoláciu. Pred domom bola malá záhradka so studňou, zeleninovými záhonmi, niekoľkými ovocnými stromami a s hnojiskom.

## Kultúrna pamiatka
náhľad|Vystavené miškárske nástroje
Poslední majitelia žili v dome do roku 2005. V roku 2006 dom zakúpila obec Komňa a s ohľadom na jeho schátraný stav ho nechala za použitia tradičných stavebných materiálov a technológií s podporou Zlínskeho kraja opraviť. Roku 2008 potom bol rozhodnutím Ministerstva kultúry Českej republiky vyhlásený za kultúrnu pamiatku. Po rozsiahlej rekonštrukcii bol dom vybavený dobovým nábytkom, sčasti premiestneným z depozitárov miestneho Pamätníku J. A. Komenského a z časti aj z darov občanov Komni. Verejnosti bol otvorený v júli 2009 a ešte v tom roku zvíťazil v súťaži Zlínskeho kraja Ľudová stavba roka.

## Pozri aj
* Pamätník J. A. Komenského

## Referencie




## Iné projekty

## Externé odkazy
* Galerie: Obydlí zvěrokleštiče Komňa 

## Zdroj

Kategória:Múzeá v Česku
Kategória:Kultúrne pamiatky v okrese Uherské Hradiště
Kategória:Poľnohospodárske stavby
Kategória:Komňa
Kategória:Architektúra z 1850
Kategória:Organizácie založené v 2009
Kategória:Veterinárna medicína
Viktor Viktorovyč Kovalenko

**Viktor Viktorovyč Kovalenko** (; * 14. február 1996, Cherson) je ukrajinský futbalista. V súčasnosti je hráčom ukrajinského klubu Šachtar Doneck. Je taktiež súčasťou ukrajinského národného tímu.

V ukrajinskej Premier League debutoval 28. februára 2015 v stretnutí proti FK Vorskla Poltava. Kovalenko strelil svoj prvý gól v Európskej lige UEFA 25. februára 2016 v zápase proti nemeckénu Schalke.

## Iné projekty

## Referencie

## Externé odkazy
*Kovalenko na Shakhtar.com

Kategória:Ukrajinskí futbalisti
Kategória:Hráči FK Šachtar Doneck
Kategória:Futbaloví stredopoliari
Kategória:Hráči Majstrovstiev Európy vo futbale 2016
Ryšavka krovinná

**Ryšavka krovinná** alebo **ryšavka obyčajná** (*Apodemus sylvaticus*) je menší hlodavec z čeľade myšovité. Obýva západnú palearktídu a severnú Afriku. Žije na celom Slovensku od nížin po pásmo kosodreviny, výskyt bol doložený na 68,4 % územia.

## Rozšírenie a početnosť
Ryšavka krovinná žije v celej Európe, v južnej Škandinávii, nežije vo Fínsku.

### Rozšírenie na Slovensku
Zo 429 mapovacích kvadrátov DFS sa celkovo vyskytla v 295 (68,4 % rozlohy Slovenska) v nadmorských výškach 99 (alúvium Bodrogu –  (Téryho chata, Vysoké Tatry, pravdepodobne sa sem dostali pomocou človeka), nad  ide len ojedinele.

## Galéria

Apodemus sylvaticus (Sardinia).jpg
Waldmaussprung.jpg
Apodemus sylvaticus bosmuis Signpost crop.jpg


## Referencie

## Iné projekty

Kategória:Myšovité
Kategória:Európske cicavce
Kategória:Najmenej ohrozené druhy
Kategória:Cicavce na Slovensku
Frederico Rodrigues Santos

**Frederico Rodrigues Santos**, skrátene **Fred** (* 5. marec 1993, Belo Horizonte) je brazílsky futbalista.

Hral ako útočník v brazílskom ligovom klube Sport Club Internacional. V súčasnosti je hráčom anglického tímu Manchester United.

Fred mal pozitívny dopingový test na diuretikum hydrochlorotiazid pri vzorke odobratej v roku 2015 na Copa América.

## Referencie

## Iné projekty

## Externé odkazy
*Fred na Shakhtar.com

Kategória:Brazílski futbalisti
Kategória:Hráči FK Šachtar Doneck
Kategória:Hráči Sport Club Internacional
Kategória:Osobnosti z Belo Horizonte
Marlos

**Marlos Romero Bonfim**, známy ako **Marlos** (* 7. jún 1988, São José dos Pinhais, Brazília) je brazílsky futbalový záložník, ktorý aktuálne hráva v klube Šachtar Doneck.

## Klubová kariéra
Marlos hral v Brazílii za kluby Coritiba a São Paulo FC. V januári 2011 odišiel do ukrajinského celku Metalist Charkiv, kde podpísal päťročnú zmluvu. V júli 2014 prestúpil do iného ukrajinského tímu FK Šachtar Doneck.

## Úspechy
;Coritiba
* Campeonato Brasileiro Série B (druhá liga): 2007
* Campeonato Paranaense: 2008

;Šachtar Doneck
*Ukrajinský Superpohár: 2014, 2015
*Ukrajinský Pohár: 2015-16

;Individuálne
*Európska liga UEFA zostava ročníka: 2015-16

## Referencie


## Iné projekty

## Externé odkazy
* Profil hráča na Transfermarkt.com 

Kategória:Brazílski futbalisti
Kategória:Ukrajinskí futbalisti
Kategória:Hráči São Paulo FC
Kategória:Hrači FC Metalist Charkiv
Kategória:Hráči FK Šachtar Doneck
Kategória:Futbaloví stredopoliari